open-index/open-wikipedia-markdown huggingface dataset:
Melodifestivalen

thumb|235px|Festivāla logo kopš 2002. gada.

***Melodifestivalen*** (no zviedru valodas — 'Melodiju festivāls') ir ikgadējs mūzikas konkurss, kuru organizē zviedru sabiedriskās raidorganizācijas *[[Sveriges Television]]* (SVT) un *[[Sveriges Radio]]* (SR). Tajā tiek noteikts, kurš pārstāvēs valsti Eirovīzijas dziesmu konkursā, šis konkurss ticis organizēts gandrīz katru gadu kopš 1959. gada. Kopš 2000. gada *Melodifestivalen* ir skatītākais raidījums Zviedrijā; tas tiek pārraidīts arī radio un internetā.

## Atsauces un piezīmes

## Ārējās saites
Kevins Kīgans

**Džozefs Kevins Kīgans** (; dzimis ) ir bijušais Anglijas futbola uzbrucējs, vairāku Anglijas klubu un Anglijas izlases galvenais treneris. 2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Spēlētāja karjeru viņš sāka 1968. gadā *[[Scunthorpe United F.C.|Scunthorpe United]]* klubā, 1971. gadā pārceļoties uz Liverpool, kas tobrīd spēlēja spēcīgākajā līgā Anglijā. Kopā ar Liverpool Kīgans trīsreiz uzvarēja Anglijas čempionātā, divreiz UEFA kausā, divreiz FA kausā un Eiropas kausā. 1972. gadā viņš debitēja Anglijas izlasē. 1977. gada vasarā viņš pārcēlās uz Vācijas Bundeslīgas klubu *[[Hamburger SV]]*. Hamburgā viņš 1978. un 1979. gadā viņš tika atzīts par Eiropas Gada futbolistu, uzvarēja 1978./79. gada sezonas Bundeslīgas turnīrā un nākamajā gadā sasniedza Eiropas kausa finālu. Tajā vasarā Kīgans pārcēlās uz Southampton, kur viņš pavadījis divas sezonas, pirms 1982. gadā pārcēlās uz Ņūkāslas "United", kas tobrīd spēlēja 2. spēcīgākajā līgā. Sava pirmajā sezonā viņš palīdzēja Ņūkāslas komandai iekļūt augstākajā līgā. 1984. gadā viņš aizgāja no futbola, Anglijas izlasē nospēlējis 63&nbsp;spēles un guvis 21&nbsp;vārtus.

1992. gadā viņš atgriezās Ņūkāslas "United" kā galvenais treneris, atkal palīdzot klubam atgriezties augstākajā līgā. Nākamajā sezonā (1995./96.) Kīgana Ņūkāsla augstākajā līgā ieguva 2. vietu. 1997. gadā viņš klubu pameta. Pēc neilgas Fulham vadīšanas viņš 1999. gadā pārņēma Anglijas futbola izlases vadību, bet 2000. gada rudenī to pameta pēc zaudējuma Vācijai Pasaules kausa kvalifikācijas spēlē (tā arī bija pēdējā spēle vecajā Vemblija stadionā). Pēc tam 2001. gadā viņš kļuva par Mančestras "City" vadītāju, kur viņš pavadīja 4 gadus līdz 2005. gadā atkāpās no amata. Bijis bez futbola gandrīz trīs gadus, viņš atgriezās Ņūkāslas "United" 2008. gada janvārī. Klubu viņš pameta pēc 8 mēnešiem pēc nesaskaņām ar kluba vadību.

## Atsauces

## Ārējās saites
Džons Maiers

thumb|175px|Džons Maiers 2007. gada jūlijā

**Džons Kleitons Maiers** (*John Clayton Mayer*, dzimis ) ir amerikāņu dziesmu autors un izpildītājs, kā arī ģitārists. Viņš ir ierakstījis divus multiplatīna albumus — "*[[Room for Squares]]*" un "*[[Heavier Things]]*". 2003. gadā Maiers ieguva *[[Grammy balva|Grammy]]* balvu kā labākais vīriešu popdziedātājs. Viņš apmeklēja Berklija Mūzikas koledžu, kuru nepabeidza.
Snaiperis

thumb|235px|ASV armijas snaiperi

**Snaiperis** ir karavīrs armijā, kurš apmācīts rīkoties ar snaiperšautenēm. Snaiperi spēj trāpīt ar šiem ieročiem mērķī no ļoti liela attāluma. Lai to spētu izdarīt, pie viņu ieročiem ir piemontēts optiskais tēmēklis. Snaiperi arī tiek speciāli apmācīti, lai tie paliktu ienaidniekam neredzami.

Daudzām policijas nodaļām snaiperi ir arī viņu speciālo vienību brigādēs. Arī mednieki bieži vien apgūst iemaņas, kas piemīt snaiperiem, jo mūsdienās viņi medībās arvien vairāk   izmanto ieročus ar optiskajiem tēmēkļiem.

## Atsauces
Maiers

**Maiers** ir uzvārds. Cilvēki ar šādu uzvārdu:

* Džons Maiers (*John Mayer*), amerikāņu mūziķis (dzimis 1977);
* Matiass Maiers (*Matthias Mayer*), Austrijas kalnu slēpotājs (dzimis 1990);
* Zeps Maiers (*Sepp Maier*), Vācijas futbola vārtsargs (dzimis 1944).

## Skatīt arī
* Maierss
Olivjē Mesiāns

**Olivjē Mesiāns** (izrunā: [mɛsjɑ̃], , dzimis , miris ) bija franču komponists, ērģelnieks, mūzikas teorētiķis, pedagogs un ornitologs.
Viens no nozīmīgākajiem un ietekmīgākajiem 20. gadsimta franču komponistiem, sacerējis skaņdarbus gan orķestrim, gan klavierēm, gan arī ērģelēm.

## Dzīvesgājums
Dzimis 1908. gadā Aviņonā angļu literatūras skolotāja Pjēra Mesjē un rakstniece Sesilas Sovāžas ģimenē. Bērnībā dzīvoja Grenoblē un Nantē, jau septiņu gadu vecumā sāka komponēt un sāka mācīties klavierspēli un tūlīt pēc Pirmā pasaules kara beigām 11 gadu vecumā 1919. gadā iestājās Parīzes konservatorijā, kuru pabeidza 1930. gadā. Kopš 1931. gada spēlēja ērģeles Trīsvienības katedrālē Parīzē, līdztekus pasniedza Parīzes Normālajā mūzikas skolā un *Schola Cantorum de Paris* (1936—1939).

Otrā pasaules kara sākumā viņu 1939. gadā iesauca Francijas armijā, Francijas kampaņas laikā viņš pie Verdenas krita gūstā un līdz 1941. gadam atradās karagūstekņu nometnē pie Gerlicas. Pēc atbrīvošanas viņu pieņēma darbā par Parīzes konservatorijas harmonijas profesoru, pēc kara beigām 1947. gadā par analīzes, estētikas un ritmikas klases profesoru, 1966. gadā par kompozīcijas klases profesoru.

Miris 1992. gadā Klišī (*Clichy-la-Garenne*) Odesēnas departamentā.

## Pazīstamākie skaņdarbi
* Debesu svinības (*Le Banquet céleste*, 1928), ērģeļmūzika 
* Poēmas Mi (*Poèmes pour Mi*, 1936), vokālais cikls 
* Tā Kunga dzimšana (*La Nativité du Seigneur*, 1935), ērģeļmūzika
* Slavējamie ķermeņi (*Les Corps Glorieux* 1939) 
* Kvartets laika galam (*Quatuor pour la fin du temps*, 1940–1941) vijolei, klarnetei, čellam un klavierēm 
* 20 skatieni uz jaundzimušo Jēzu (*Vingt regards sur l’enfant-Jésus*, 1944) klavierēm 
* Simfonija Turangalila (*Turangalîla-Symphonie*, 1948)
* Melnais strazds (*Le Merle noir*, 1951) flautai un klavierēm 
* Svētais Asīzes Francisks (*Saint François d’Assise*, 1982), opera 
* Viņpusējā atspulgi … (*Éclairs sur l’Au-delà …*, 1987–1991) orķestrim

## Ārējās saites
* Olivjē Mesiāns allmusic.com
Kšištofs Longevka

**Kšištofs Longevka** (; dzimis  Kolno) ir Polijas futbola aizsargs, kurš šobrīd spēlē ?. 2002. — 2003. gadā viņš spēlēja Rīgas "Skonto" sastāvā.

Viņš bija Polijas U16 komandas dalībnieks, kad tā ieņēma 2. vietu 1999. gada U16 Eiropas čempionātā futbolā. Leo Bēnhakers divreiz viņu izsauca arī uz Polijas izlasi, bet abas reizes viņam nācās atsaukt savu dalību.

## Ārējās saites

* Profils jagiellonia.neostrada.pl vietnē 
* Profils 90minut.pl vietnē
Red Hot Chili Peppers

***Red Hot Chili Peppers*** (dažkārt saīsināti saukta par **RHCP**) ir amerikāņu alternatīvā/fankroka mūzikas grupa. Grupa 1983. gadā dibināta Kalifornijā, ASV. Grupas sastāvā pašlaik ir dziedātājs Entonijs Kīdiss, basģitārists Flī, ģitārists Džons Frušante un bundzinieks Čads Smits. Grupas sastāvs 1980. gados bieži mainījās, vienīgi Kīdiss un Flī tajā darbojas jau no grupas pirmsākumiem.

*Red Hot Chili Peppers* ir izdevuši 13 studijas albumus. Viņu pirmie albumi neguva īpaši lielus panākumus, bet 1991. gada albums Blood Sugar Sex Magik tika pārdots vairāk kā 14 miljonos eksemplāru, kas atnesa grupai starptautisku slavu. Arī turpmākie albumi bija komerciāli veiksmīgi, *[[Californication]]* (1999) pārdodot 16 miljonus kopiju. Grupa ir saņēmusi sešas ''Grammy'' balvas un grupai pieder daudzi rekordi, tai skaitā rekordi par visvairāk numur viens singliem (14), visvairāk kumulatīvo nedēļu topa pirmajā vietā (85) un visvairāk top desmit dziesmu Billboard Alternative Songs topā. 2012. gadā grupa tika uzņemta Rokenrola slavas zālē, bet 2022. gadā ieguva zvaigzni Holivudas Slavas alejā.

## Diskogrāfija

### Studijas albumi
* *[[Red Hot Chili Peppers (albums)|The Red Hot Chili Peppers]]* (1984)
* *[[Freaky Styley]]* (1985)
* *[[The Uplift Mofo Party Plan]]* (1987)
* *[[Mother's Milk]]* (1989)
* *[[Blood Sugar Sex Magik]]* (1991)
* *[[One Hot Minute]]* (1995)
* *[[Californication]]* (1999)
* *[[By the Way]]* (2002)
* *[[Stadium Arcadium]]* (2006)
* *[[I'm with You]]* (2011)
* *[[The Getaway (albums)|The Getaway]]* (2016)
* *[[Unlimited Love]]* (2022)
* *[[Return of the Dream Canteen]]* (2022)

### Koncertalbumi
* *[[What Hits!?]]* (1992)
* *[[Out in L.A.]]* (1994)
* *[[Greatest Hits (Reh Hot Chilli Pappers albums)|Greatest Hits]]* (2003)
* *[[Live in Hyde Park]]* (2004)

## Atsauces
Elgina marmors

[thumb|250px|[Partenons|Partenona marmors - zirga galva]]
thumb|250px|Partenona marmors - Lapits cīnās ar kentauru
**Elgina marmors** jeb **Partenona marmors** ir Senās Grieķijas marmora skulptūru un dažādu arhitektonisko detaļu kolekcija. Figūras kādreiz tika demontētas no Partenona fasādēm un citiem Atēnu Akropoles tempļiem un ēkām. Kolekciju savāca Tomass Brūss, septītais grāfs Elgins, kas strādāja par Britu vēstnieku Osmaņu impērijā laikā no 1799. gada līdz 1803. gadam. Daži angļi grāfu Elginu sauc par laupītāju, kurš bija izkārtojis nekaunīgu atļauju Osmaņu impērijas oficiālajās iestādēs - demontēt un savākt savā īpašumā Akropoles mamora skulptūras. Laikā no 1801. gada līdz 1812. gadam Elgina strādnieki bija novākuši apmēram pusi no Partenona skulptūrām, kā arī savākuši liela izmēra arhitektūras detaļas no Nīkes tempļa, Propilejas un Erekhtemas. Marmora skulptūras tika ar kuģiem transportētas uz Angliju. Jau savas dzīves laikā grāfs Elgins tika kritizēts par vandalismu, un pēc publiskām debatēm 1816. gadā Anglijas valdība atpirka Elgina marmora kolekciju, to atdodot Britu muzejam. Lai varētu izvietot marmora kolekciju, tika uzbūvēta Duvīna galerija (angliski: Duveen Gallery). Tomēr arī mūsdienās notiek diskusijas par Elgina marmora kolekcijas piederību, vai kolekcijai vajadzētu atrasties Britu muzejā, vai arī tai būtu jāatgriežas atpakaļ Atēnās.

## Atsauces

## Ārējās saites

* http://www.uk.digiserve.com/mentor/marbles/
Ērihs fon Falkenhains

**Ērihs fon Falkenhains** (; dzimis , miris ) bija vācu ģenerālis, Vācijas armijas ģenerālštāba priekšnieks Pirmā pasaules kara laikā.

Dzimis Graudencā, Prūsijas Karalistē (tagad Grudzjondza Polijā) un izvēlējās profesionāla karavīra karjeru. No 1896. līdz 1903. gadam dienēja Ķīnā, kur piedalījās Bokseru sacelšanās apspiešanā. Pēc tam dienēja Braunšveigā, Mecā un Magdeburgā, iegūdams aizvien augstāku dienesta pakāpi. 1913. gadā kļuva par Prūsijas kara ministru.

1914. gada 14. septembrī, pēc vācu armijas neveiksmes Pirmajā Marnas kaujā, nomainīja Helmutu fon Moltki kā vācu armijas ģenerālštāba priekšnieks. Mēģināja apiet no flanga franču un angļu armijas t.s. "Skriešanās uz jūru" laikā. Neveiksmīgi uzbruka Antantes spēkiem Pirmajā Ipras kaujā. Pretēji Paula fon Hindenburga un Ēriha Lūdendorfa viedoklim, uzskatīja, ka nepieciešams aktivizēt uzbrukumu Rietumu frontē. Pēc neizdošanās gūt uzvaru Verdenas kaujā 1916. gada sākumā par vācu armijas ģenerālštāba priekšnieku tika iecelts Pauls fon Hindenburgs.

Pēc atcelšanas no ģenerālštāba vadības komandēja vācu 9. armiju Transilvānijā, kur kopā ar Augusta fon Makenzena spēkiem sakāva Rumānijas armiju un ieņēma Bukaresti. Vēlāk cīnījās Palestīnā, tomēr nespēja novērst to, ka britu spēki 1917. gada decembrī ieņēma Jeruzalemi (sk. Sīnāja un Palestīnas operācija, 1915-1918). 1918. gada februārī fon Falkenhains tika iecelts par vācu 10. armijas komandieri Baltkrievijas teritorijā, kur dienēja līdz kara beigām. 1919. gadā atvaļinājās no armijas.

Ēriha fon Falkenheima meitas Ērikas vīrs bija Hennings fon Treskovs, viens no sazvērestības pret Hitleru līderiem.

## Ārējās saites
Ford Essex V6

**Ford Essex V6** ir apzīmējums diviem dažādiem V6 virzuļdzinējiem, ko ražoja Ford Motor Company:

* Ford Essex V6 (Lielbritānija) — A 60° V6, 2,5/3,0&nbsp;l
* Ford Essex V6 (Kanāda) — A 90° V6, 3,8—4,2&nbsp;l
Kārlis Heincs Rummenige

**Kārlis  Heincs "Kalle" Rummenige** (; dzimis  Lipštatē) ir bijušais Vācijas futbolists. 2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Savas karjeras lielākos panākumus viņš guva kopā ar Vācijas klubu Minhenes "Bayern", ar ko viņš uzvarēja Starpkontinentālajā kausā, Eiropas kausā, kā arī divreiz Vācijas čempionātā un divreiz kausā.

Rietumvācijas izlases sastāvā Rummenige uzvarēja 1980. gada Eiropas čempionātā un bija komandā, kad tā iekļuva finālā 1982. gada Pasaules kausā un 1986. gada Pasaules kausā. Divas reizes viņš saņēma Eiropas Gada futbolista titulu.

Šobrīd viņš ir Minhenes "Bayern" valdes priekšsēdis, kā arī Eiropas Klubu asociācijas valdē.

## Sasniegumi
**Bayern Munich**

* Bundeslīga: 1979–80, 1980–81
* DFB Pokal: 1981–82, 1983–84
* Eiropas kauss: 1974–75, 1975–76

**Rietumvācija**

* Eiropas čempionāts futbolā: 1980

**Individuālie sasniegumi**

* Bundeslīgas labākais vārtu guvējs: 1979–80, 1980–81, 1983–84
* Vācijas gada futbolists: 1980
* Ballon d'Or: 1980, 1981
* Eiropas kausa labākais vārtu guvējs: 1980–81
* Šveices līgas labākais vārtu guvējs: 1988–89
* FIFA 100

## Ārējās saites
Berķis

**Berķis** ir uzvārds. Personas ar šādu uzvārdu:
* Aivars Berķis (1936—2020) — latviešu mežsaimnieks, žurnālists un politiķis;
* Krišjānis Berķis (1884—1942) — Latvijas armijas ģenerālis.
Capri

**Capri** var būt:
* Kapri (*Capri*), Itālijas sala Neapoles līcī
* *Ford Motor Company* vairāki automašīnu modeļi:
** Ford Capri
** Lincoln Capri
** Mercury Capri
Futbola laukums

450px|thumb|right|Standarta laukuma izmēri. Ne visi laukumi ir vienāda izmēra

**Futbola laukums** ir ierobežots laukums, uz kura notiek futbola spēles. Visbiežāk laukumu klāj zālājs, bet pieejami arī dažādu veidu sintētiskie segumi. Mākslīgā seguma krāsai jābūt zaļai un starptautiskas spēles gadījumā jāatbilst FIFA mākslīgā seguma standartiem. Tā izmērus un atzīmes nosaka spēles noteikumu 1. punkts "Spēles laukums".

Visi līniju apzīmējumi uz laukuma ietilpst teritorijās, kuras tie nosaka. Piemēram, bumba, kas atrodas uz vai virs gala līnijas, joprojām ir spēlē. Bumba uz vārtu laukuma līnijas ir vārtu laukumā un pārkāpums, kas izdarīts uz 16,5 metru līnijas, ir noticis soda laukumā. Tāpēc bumbai pilnībā jāšķērso sānu līnija, lai tā būtu ārpus spēles, bumbai pilnībā jāšķērso vārtu līnija starp vārtu stabiem, lai vārtus varētu ieskaitīt. Ja bumba atrodas virs vai uz līnijas, tā joprojām ir spēlē.

Garākās laukuma malas sauc par sānlīnījām, īsākas - vārtu līnijām. Laukuma centru marķē viduslīnija un centra punkts, kuram apkārt 9,15 metru radiusā nomarķēta centra līnija. Laukuma līniju platums nedrīkst pārsniegt 12 centimetrus. Laukuma platumam jābūt robežās no 45 - 90 metriem, garumam no 90 - 120 metriem. Laukumu, kuru ierobežo līnijas, kas sākas 5,5 metru attālumā no vārtu staba iekšpuses un iestiepjas perpendikulāri vārtu līnijai 5,5 metrus dziļi laukumā un kuru galus noslēdz vārtu līnijai paralēla līnija, sauc par vārtu laukumu. Laukumu, kuru ierobežo līnijas, kas sākas 16,5 metru attālumā no vārtu stabu iekšpuses un iestiepjas perpendikulāri vārtu līnijai 16,5 metrus dziļi laukumā un kuru galus noslēdz vārtu līnijai paralēla līnija, sauc par soda laukumu. Šajā laukumā izdarītos pārkāpumus soda ar 11 metru soda sitienu. Ap katru 11 metru soda sitiena atzīmi tiek nomarķēts pusaplis ar radiusu 9,15 metri. Katrs laukuma stūris tiek iezīmēts ar karodziņu, kas atrodas 1,5 metru augstā (ar strupu galu) kātā. Ap katru stūra karodziņu tiek nomarķēta ceturtdaļriņķa līnija ar radiusu 1 metrs.

Vārtiem jābūt droši iestiprinātiem zemē, tie atrodas uz vārtu līnijas un sastāv no diviem vārtu stabiem ar savstarpējo attālumu 7,32 metri, vārtu pārliktnis atrodas 2,44 metru augstumā. Vārtiem jābūt baltā krāsā, stabu un pārliktņa diametrs nedrīkst pārsniegt 12 centimetrus (tiem jābūt tādā pašā platumā, kāds ir laukuma marķējuma līnijām). Vārtos iestiprina tīklu, ja ir iespējams to nostiprināt tā, ka tas netraucē vārtsargam.

Šeit tiek aprakstīts laukums, ko izmanto spēlēm pieaugušo līmenī. Saistībā ar to, ka spēles noteikumi radās Anglijā un sākotnējo četru britu futbola asociāciju pārākumu IFAB, standarta izmēri sākumā tika izteikti imperiālajā sistēmā. Šobrīd noteikumos izmēri ir norādīti metriskajā sistēmā, taču imperiālo vienību lietošana daļā valstu joprojām saglabājas , īpaši Apvienotajā Karalistē.
Šamanis

thumb|300px|Dažādi šamaņi.
**Šamanis** ir tradicionālo animisma kultu kalpotājs, kura ietekmes spēks ir tieši atkarīgs no viņa spējām transa stāvoklī stāties sakaros ar gariem. Šamanis šādu kultu rituālos ir starpnieks starp cilvēkiem un garu pasauli. Šamaņi spēj nodarboties ar dziedniecību, kā arī, stājoties sakaros ar garu pasauli, sniegt cilvēkiem atbildes uz viņiem interesējošiem jautājumiem.

## Skatīt arī
* Šamanisms

## Atsauces
Šķirošanas stacija

thumb|250px|Šķirošanas uzkalns Šķirotavas stacijā Rīgā
thumb|250px|Vilcienu sastāvi Šķirotavas stacijā Rīgā
**Šķirošanas stacija** jeb **šķirotava** ir speciāla dzelzceļa stacija, kas paredzēta vilcienu formēšanai lielos apjomos no atsevišķiem vagoniem un to izformēšanai. Šādās stacijās apstrādā kā vietējās, tā tranzīta vagonu plūsmas un tajās veidotie vilcienu sastāvi paredzēti lielu attālumu veikšanai bez papildus pārformēšanas starpstacijās. Šķirošanas stacijās formē arī pārvedvilcienus uz citām tā paša dzelzceļa mezgla stacijām, kā arī iecirkņu savācējvilcienus un izvedvilcienus nosūtīšanai uz blakus iecirkņiem.

Latvijā ir divas šķirošanas stacijas — Šķirotava Rīgā un Daugavpils Šķirošanas parks Daugavpilī. Šķirošanas parki ir arī citās lielās stacijās (C parks Ventspils stacijā, Jelgavas I parks Jelgavas stacijā u.c.).

## Šķirošanas staciju svarīgākās būves
* Sliežu ceļu **parki**: 
** pieņemšanas parks vilcienu pieņemšanai;
** šķirošanas parks ar šķirošanas uzkalnu (šķirošanas kalniņu) vagonu šķirošanai (šķirošanas parks ir lielākais šķirošanas stacijas parks, kurā var būt līdz 40 sliežu ceļu);
** aizlaišanas parks sastāvu nosūtīšanai;
** tranzīta parks;
* sliežu ceļi palīgoperācijām, vagonu apkalpošanai un vietējam darbam;
* dienesta būves;
* lokomotīvju un vagonu saimniecība;
* kravu platformas un laukumi;
* citu dienestu saimniecības (piemēram, vagonu apkopei, mazgāšanai, remontam).

Ir vienpusējās šķirošanas stacijas, kas vagonus šķiro vienā virzienā un divpusējās, ar vismaz diviem šķirošanas uzkalniem, kas vagonus šķiro abos virzienos (spēj veidot sastāvus no divām pusēm vienlaicīgi).

## Šķirošanas uzkalns
Šķirošanas uzkalns ir īpašs paaugstinājums, pa kuru vagoni tiek noripināti smaguma spēka ietekmē un pa pārmiju pārvedām nonāk uz vajadzīgajiem šķirošanas parka sliežu ceļiem. Uzkalns sastāv no kāpuma, virsotnes un krituma (krituma stāvāko sākuma daļu ar stāvumu 35-40 promiles sauc par paātrinājuma kritumu, tālāk nāk pārejas kritums un pārmiju zonas kritums, kura slīpums ir tikai 3 promiles). Šķirošanas parka ceļi savienoti ar šķirošanas uzkalnu ar tā saucamā pārmiju kūļa palīdzību, lai radītu līdzīgus apstākļus vagonu noripināšanai uz visiem šķirošanas parka ceļiem (katrs atkabinātais vagons vai to grupa sastop ceļā līdzīgu un turklāt minimālu pārmiju skaitu). Vajadzības gadījumā vagonu ripošanu no uzkalna piebremzē ar speciāliem vagonu lēninātājiem.

Ir arī vienkāršākas šķirošanas stacijas bez uzkalniem, kur vagonus šķiro, velkot vai stumjot tos ar manevru lokomotīvēm, taču to ražība ir daudz mazāka.

## Atsauces
Barbs

**Barbs** ir viena no karstasiņu zirgu šķirnēm pasaulē. Barbs tāpat kā tā slavenais kaimiņš arābu zirgs ir ietekmējis lielu daļu zirgu šķirņu izveidi pasaulē. Ir viedoklis, ka Godolfīna arābs, kas kļuva par vienu no angļu tīrasiņu zirga ciltstēvu, patiesībā bija barbs. Barbs tāpat kā arābu zirgs ir tuksneša zirgs. Tā ir berberu veidota zirgu šķirne Marokā. Ir uzskats, ka barbs ir tiešais pēctecis savvaļas zirgiem, kas apdzīvoja Ziemeļāfriku ledus laikmeta laikā. Ja tā ir patiesība, tad barbs ir vecāka zirgu šķirne nekā arābu zirgi, lai gan mūsdienās vairs nav sastopami "tīri" barbi, jo barbi savā laikā ir tikuši diezgan nekontrolēti krustoti ar dažādām šķirnēm. 

## Izskats
Ir zināms, ka barba asinīm ir bijis piejaukts arābu zirgs, bet barba izskatā tas nav redzams. Barbs ir masīvs un lielāka auguma nekā arābs. Augstums skaustā 1,40-1,55 m, svars 400-550 kg. Starp barbu un arābu ir fundamentālas atšķirības. Barbam ir jaudīga krūšu daļa, augsti pleci, īsa mugura, slīpi krusti un zemu novietota aste, barba galvas forma atgādina primitīvos zirgus. Tā profils ir taisns vai reizēm izliekts ("romiešu deguns"). Barbam ir spēcīgas kājas un nelieli, izturīgi nagi. Barbs neizceļas ar vieglām gaitām, bet tam ir ļoti jaudīgs sprints. Barbs parasti ir sirms, bērs, melns un ruds.

Barba ietekme ir redzama Andalūzijas un lucitano zirga izskatā. Šo šķirņu izveidē barbam ir vislielākā ietekme. Barba asinis ir bijušas piejauktas amerikāņu kvarterzirgam un Amerikas jājamzirgam. Barbs ir arī ietekmējis Kamargas zirgu šķirni un Ziemeļamerikas mustangu.

Barbs bija berberu kara zirgs. Berberi augstu vērtēja barba izturību, pieticību un spēju ļoti ātri skriet īsās distancēs, kā arī dedzīgo temperamentu.

## Atsauces

## Ārējās saites
* http://www.infohorse.com/wildhorses.asp

* http://www.arkwild.org/

* https://web.archive.org/web/20070606075422/http://www.saudiaramcoworld.com/issue/200701/the.barb.htm
Ūdrupe

**Ūdrupe** var būt:

* Ūdrupe - Palsas upes nosaukums augštecē;
* Ūdrupe - Ēdas pieteka Kuldīgas novadā;
* Ūdrupe - skrajciems Smiltenes novadā.
Šķirotava (nozīmju atdalīšana)

**Šķirotava** var būt:
* dzelzceļa šķirošanas stacija.
* Šķirotava — dzelzceļa stacija Rīgā.
* Šķirotava — Rīgas pilsētas apkaime.
Boļeslavs II

**Boļeslavs II** var būt:

* Boļeslavs II (*Boleslav II. Pobožný*) (?—999) - Čehijas kņazs
* Boļeslavs II Drosmīgais (*Bolesław II Śmiały*) (ap 1042-1081/1082) - Polijas karalis

## Sk. arī
* Boļeslavs
* Boļeslavs I
* Boļeslavs III
Konrāds I

**Konrāds I** var būt:

* Konrāds I (*Konrad I., der Jüngere*; 810—918) — vācu karalis;
* Konrāds I (?-993) — Burgundijas karalis
* Konrāds I (*Konrád I. Brněnský*; 1035—1092) — Bohēmijas kņazs
* Konrāds I (~1140—1192) — Jeruzalemes karalis
* Konrāds I (*Konrad I mazowiecki*; 1187—1247) — Polijas lielkņazs
* Konrāds I (1228—1254) — Sicīlijas karalis, arī vācu karalis Konrāds IV
Šēra

**Šerilina Sarkisjana Lapjēra Bono Olmena** (*Cherilyn Sarkissian LaPiere Bono Allman*), plašāk zināma kā **Šēra** (*Cher*; IPA: , dzimusi ) ir armēņu izcelsmes ASV popmūzikas dziedātāja, dziesmu tekstu autore, aktrise, režisore un producente. Viņa ir Amerikas Kinoakadēmijas balvu, ''Grammy'' balvu, ''Emmy'' balvu un Zelta globusa balvu ieguvēja un viņai ir piešķirta zvaigzne Holivudas Slavas alejā.

Uzstāties Šēra sāka 1965. gadā pop/roka grupas *Sonny & Cher* sastāvā. Vēlāk Šēra kļuva par solo ierakstu mākslinieci, par televīzijas zvaigzni 1970. gados, kā arī par kinoaktrisi 1980. gados, piedaloties tādās populārās filmās kā "Īstvikas raganas", "Silkvuda", "Maska" un "Mēnessērdzīgais", par kuru Šēra ieguva Kinoakadēmijas balvu nominācijā "Labākā aktrise".

Šēras singls *Believe*, kas tika izdots 1998. gadā, kļuva par visveiksmīgāko deju mūzikas singlu, kāds jebkad izdots, pārdodot vairāk kā 10 miljonos kopijās. Viņa ir vienīgā sieviešu kārtas mūziķe, kurai pieder Top 10 singli katrā desmitgadē, sākot no 1960. gadiem un vecākā sieviešu kārtas mūziķe, kas ieguvusi pirmo vietu. 60 savas karjeras gados, Šēra ir kļuvusi par populārās kultūras un mūzikas ikonu, un vienu no vispopulārākajām un vispārdotākajām māksliniecēm pasaulē pārdodot vairāk kā 275 miljonus ierakstu (ieskaitot tos, kuri ierakstīti kopā ar *Sonny Bono*). Šēra ir ļoti atpazīstama ar savu spēcīgo un dziļo balss tembru.

## Diskogrāfija
### Studijas albumi

### Labāko dziesmu izlases

### Koncertalbumi

### Citi albumi

## Singli

### 1960. gadi

### 1970. gadi

### 1980. gadi

### 1990. gadi

### 2000. gadi

### 2010. gadi

## Filmogrāfija
### Kinofilmas

### Televīzija

## Piezīmes un atsauces
* Sadaļā Singli, sarakstā ir iekļautas Šērai tikai visveiksmīgākās valstis pēc pārdošanas rādītājiem.

## Ārējās saites
* Šēras oficiālā mājas lapa
Džurteleku Šimleuluja

**Džurteleku Šimleuluja** () ir apdzīvota vieta Rumānijā,  Transilvānijā, Seležas apriņķī. Atrodas pie Krasnas upes. Džurteleku Šimleuluja pirmoreiz minēta rakstos 1259. gadā.

Citi nosaukumi: *Wüst Görgen* (vācu), *Somlyógyőrtelek* (ungāru). Džurteleku Šimleuluja valda kontinentāls klimats ar vidējo temperatūru 8-9° C.

## Demogrāfija
Džurteleku Šimleulujas pašvaldībā 2007. gadā bija 1351 iedzīvotājs.

## Ārējās saites
* http://www.donau-archaeologie.de/doku.php/kataloge/grabkatalog/g/giurtelec 
* http://www.mek.oszk.hu/04700/04750/html/293.html
* http://www.hiszi-map.hu/catalog/displayimage.php?pid=2337&fullsize=1
Rumas sultanāts

**Rumas sultanāts** ( *al-Salājiqa al-Rūm*,  *Saljūqiyān-e Rūm*, ) bija turku seldžuku sultanāts, kas pastāvēja no 1077. līdz 1307. gadam Anatolijā (mūsdienu Turcijas Āzijas daļā). Pirmā sultanāta galvaspilsēta bija Iznika, bet vēlāk to pārcēla uz Konju. Tā kā sultāni bieži pārvietojās, tādas pilsētas kā Kajseri un Sivasa arī uz laiku pildīja galvaspilsētas funkcijas. Lielākās izaugsmes posmā sultanāts stiepās no Antaljas-Alanjas Vidusjūras piekrastes līdz Sinopai pie Melnās jūras. Austrumos sultanāts pamazām pievienoja citas turku valstis un izpletās līdz Vana ezeram. Rietumos sultanāts stiepās līdz Denizli un Egejas baseinam.

Apzīmējums *Ruma* cēlies no arābu vārda, kādā apzīmē Romas impēriju, jo seldžuku un musulmaņu zemes, kurās atradās sultanāts, uzskatīja par romiešu zemēm. Turcijas vēsturnieki mūsdienās sultanātu sauc par Anatolijas seldžuku sultanātu (turku: *Anadolu Selçukluları*) vai Turcijas seldžuku sultanātu (turku: *Türkiye Selçukluları*). Dažkārt sultanātu sauc arī par Konjas sultanātu vai Ikonijas sultanātu.

Sultanāts uzplauka 12. gadsimta beigās un 13. gadsimta laikā, kad tas no Bizantijas atkaroja vairākas svarīgas ostas Vidusjūras un Melnās jūras piekrastēs. Tirdzniecības veicināšanai seldžuki Anatolijā cēla karavānserālus, kas nodrošināja transporta drošību ceļā no Irānas un Centrālāzijas uz ostām. Šajā laikā tika izveidotas spēcīgas tirdzniecības saites ar Dženovas Republiku. Pieaugošā turība sultanātam deva iespējas pievienot citas turku valstis, kas bija Anatolijā izveidojušās pēc Manzikertas kaujas. Vēlāk sultanāts spēja pretoties un apturēt krusta gājienus, bet 1243. gadā padevās Mongoļu impērijai. Seldžuki kļuva par mongoļu vasaļiem un, neskatoties uz vairāku vadoņu centieniem saglabāt valsti, tā bija jau pavisam izjukusi 14. gadsimta pirmajā desmitgadē.

Sultanāta pēdējos pastāvēšanas gados veidojās vairākas jaunas valstis, sauktas par bejlikiem, no kurām ievērojamākais ir osmaņu bejliks, kas vēlāk kļuva par vadošo.

## Atsauces


* 
* 
* 
* 


## Skatīt arī
* Turki seldžuki
* Seldžuku dinastija
* Lielā Seldžuku impērija

## Ārējās saites

*
Kristiāns Heigenss

**Kristiāns Heigenss** (, dzimis , miris ) bija ievērojams Nīderlandes fiziķis, mehāniķis, matemātiķis un astronoms.

## Biogrāfija
Dzimis 1629. gada 14. aprīlī, Hāgā ietekmīgā diplomāta ģimenē. 1647. gadā mācījās matemātiku un jurisprudenci Leidenes universitātē. Izglītību turpināja Bredas universitātē, kuru tolaik sauca par Orānijas prinča koledžu. 1650. gadā atgriezās mājās nenokārtojis akadēmiskos eksāmenus ne Leidenē ne Bredā. Pēc studijām pievērsās zinātniskiem pētījumiem un dzīvoja iztiekot no personīgajiem iekrājumiem.

1651. gadā publicēja savu pirmo zinātnisko darbu - *"Teorēmas par [[hiperbola]]s, [[elipse]]s un [[riņķis|riņķa]] kvadratūrām"*. 1655. gadā vairākus mēnešus pavadīja Parīzē, kur tikās ar vairākiem pazīstamiem zinātniekiem, kā arī ieinteresējās par varbūtību teoriju. 1660. gadā vēlreiz viesojās Parīzē, kur tikās ar Blēzu Paskālu.

1666. gadā kļuva par vienu no jaundibinātās Francijas Zinātņu akadēmijas locekļiem. No 1666. līdz 1681. gadam dzīvoja un strādāja Parīzē. 1681. gadā slimības dēļ atgriezās Nīderlandē, bet vēlāk atgriezties Francijā neļāva reakcionāro noskaņu pastiprināšanās, jo sevišķi Nantes edikts. 1689. gadā ceļoja uz Londonu, kur tikās ar Īzaku Ņūtonu - angļu zinātnieku, kurš bija izvirzījis alternatīvu teoriju Heigensa gaismas viļņu teorijai - korpuskulāro teoriju. Piecus pēdējos dzīves gadus Heigenss nopietni slimoja, un mira Hāgā 1695. gada 8. jūlijā, 66 gadu vecumā.

## Heigensa vārds
Heigensa vārdā nosaukts ESA nolaižamais aparāts Huygens Saturna pavadoņa Titāna izpētei kā daļa no starpplanētu zondes Cassini-Huygens.

## Ārējās saites

* Biogrāfija (angliski)
* Biogrāfija un zinātniskā darbība (krieviski)
1763. gads

**1763**. () bija parastais gads, kas sākās sestdienā.

## Notikumi
### Februāris
* 10. februāris — noslēdzās Septiņgadu karš Ziemeļamerikā, parakstot Parīzes miera līgumu starp Lielbritāniju no vienas puses un Franciju, Spāniju no otras puses.

## Dzimuši
* 7. maijs — Juzefs Poņatovskis (*Józef Poniatowski*), poļu karavīrs (miris 1813.) 
* 23. jūnijs — Žozefīne de Boarnē (*Joséphine de Beauharnais*), Francijas imperatore (mirusi 1814.) 
* 13. novembris — Johans Gotfrīds Ageluts (*Johann Gottfried Ageluth*), vācbaltiešu mācītājs, literāts (miris 1848.)

## Miruši
* 11. maijs — Nataļja Lopuhina (*Наталья Федоровна Лопухина*), Krievijas aristokrāte (dzimusi 1699.)
* 5. oktobris — Augusts III Saksis (*August III Sas*), Polijas-Lietuvas kopvalsts valdnieks un Saksijas kūrfirsts (dzimis 1696.)
Nūbijas savvaļas ēzelis

**Nūbijas savvaļas ēzelis** (*Equus africanus africanus*) ir zirgu dzimtas (*Equidae*) ēzeļu apakšģints (*Asinus*) Āfrikas savvaļas ēzeļu sugas (*Equus africanus*) pasuga.

Nūbijas savvaļas ēzelis ir izmiris kopš  sākuma, lai gan pasaules sarkanajā grāmatā ēzelis joprojām tiek minēts pie dzīvniekiem, kam draud izmiršana. Zinātņu doktore Patricija Melmane pēdējos gadus dzīvo Āfrikā, un viņas darbs ir saistīts ar centieniem dabai saglabāt vēl esošos Āfrikas savvaļas ēzeļus, kā arī noskaidrot, vai Nūbijas savvaļas ēzelis ir joprojām sastopams savvaļā. Nūbijas savvaļas ēzelis ir tuvs radinieks Somālijas savvaļas ēzelim, kura dzīve savvaļā šobrīd ir ļoti apdraudēta.

## Ieradumi
[thumb|left|220px|[mājas ēzelis|Mājas ēzeļi ēd, tiem uz pleciem ir labi saskatāma brūnā svītra, kas raksturīga arī Nūbijas savvaļas ēzelim]]
Nūbijas savvaļas ēzelis kādreiz apdzīvoja Ziemeļāfrikas tuksnešu un pustuksnešu kalnainos apvidus. Ganīties savvaļas ēzeļi izgāja naktīs un agri no rīta, bet dienai iekarstot slēpās klinšu ēnā. 

Nūbijas savvaļas ēzeļu tēviņi parasti dzīvoja atsevišķi nelielās grupās, mātītes kopā ar jaunajiem kumeļiem dzīvoja lielākos baros. Mātīte kumeļu iznēsāja gandrīz gadu, parasti piedzima viens kumeļš. Māte kopā ar jaundzimušo uzturējās nomaļus, kamēr kumeļš iemācījās māti atpazīt pēc smaržas, izskata un balss. 

## Nūbijas savvaļas ēzelis un mājas ēzelis
Mājas ēzelis pieradināts apmēram pirms 6000 gadiem Ēģiptē vai Mezopotāmijā. Uzskata, ka mājas ēzelis radies no Nūbijas savvaļas ēzeļa. Abām pasugām ir raksturīgas ārējā izskata detaļas. Šķērsām pāri pār pleciem abiem ēzeļiem ir tumši brūna svītra. Šādas svītras nav Somālijas savvaļas ēzelim. Mājas ēzelim un Nūbijas savvaļas ēzelim nav svītru uz kājām, kas savukārt ir raksturīgas Somālijas savvaļas ēzeļiem. Nūbijas savvaļas ēzeļa augstums skaustā ir apmēram 1,20 m.

Tomēr pēdējie arheoloģiskie izrakumi Ēģiptē un DNS pētījumi liecina, ka pirmie mājas ēzeļi ir bijuši jaukti no abiem Āfrikas savvaļas ēzeļiem. Zinātnieki ir daudz diskutējuši, vai Tuvajos Austrumos mājas ēzeļa pieradināšana nav bijusi saistīta ar Āzijas savvaļas ēzeļiem, tomēr arheoloģiskie pētījumi Sīrijā, Irānā un Irākā liecina, ka visi senie mājas ēzeļi ir radniecīgi Āfrikas savvaļas ēzelim.

## Atsauces

## Ārējās saites
* https://web.archive.org/web/20081205174850/http://www.sandiegozoo.org/animalbytes/t-wild_ass.html
* http://www.earthsendangered.com/profile.asp?mp=1&ID=1&sp=13
1762. gads

**1762**. () bija parastais gads, kas sākās piektdienā.

## Notikumi
Turpinājās Septiņgadu karš.

* 1762. gada 5. maijā Krievija un Prūsija parakstīja Pēterburgas miera līgumu, saskaņā ar kuru Krievijas Impērija atteicās no anektētās Prūsijas Karalistes daļas un kļuva par Prūsijas sabiedroto.

## Dzimuši
* 5. janvāris — Konstance Mocarte (*Constanze Mozart*), Austrijas dziedātāja (mirusi 1842. gadā) 
* 19. maijs — Johans Gotlībs Fihte (*Johann Gottlieb Fichte*), vācu filozofs (miris 1814. gadā)
* 12. augusts — Džordžs IV (*George IV*), Apvienotās Karalistes un Hanoveres karalis (miris 1830. gadā)
* 13. augusts — Teroīne Merikūra (*Theroigne de Mericourt*), franču revolucionāre, feministe (mirusi 1817. gadā)

## Miruši
* 5. janvāris (j.s., pēc v.s. 1761. gada 25. decembris) — Elizabete Petrovna (*Елизавета Романова*), Krievijas impērijas ķeizariene (dzimusi 1709. gadā)
* 17. jūlijs (j.s., pēc v.s. 6. jūlijs) — Pēteris III (*Пётр III*), Krievijas impērijas ķeizars (dzimis 1728. gadā)
1761. gads

**1761**. () bija parastais gads, kas sākās ceturtdienā.

## Notikumi
Turpinājās Septiņgadu karš.

### Septembris
* 22. septembris — par Apvienotās Karalistes karali tika kronēts Džordžs III.

## Dzimuši
* 3. februāris — Doroteja fon Mēdema (*Dorothea von Medem*), Kurzemes hercogiene (mirusi 1821.) 
* 20. novembris — Pijs VIII (*Pius VIII*), Romas pāvests (miris 1830.) 
* 1. decembris — Marija Tiso (*Marie Tussaud*), vaska skulptūru tēlniece (mirusi 1850.) 
* 24. decembris — Selims III (سليم ثالث), Osmaņu impērijas sultāns (miris 1808.)
* 27. decembris - (j.s., pēc v.s. 16. decembrī) — Mihails Barklajs de Tolli (*Михаил Богданович Барклай де Толли, Michael Andreas Barclay de Tolly*), vācbaltiešu Krievijas ģenerālfeldmaršals, kara ministrs, kņazs (miris 1818.)

## Miruši
1760. gads

**1760**. () bija garais gads, kas sākās otrdienā.

## Notikumi
Turpinājās Septiņgadu karš.

### Oktobris
* 25. oktobris — par Apvienotās Karalistes karali kļuva Džordžs III.

## Dzimuši
* 12. februāris — Jans Ladislavs Duseks (*Jan Ladislav Dussek*), čehu pianists un komponists (miris 1812.)
* 5. jūnijs — Johans Gadolins (*Johan Gadolin*), somu ķīmiķis (miris 1852.)
* 22. augusts — Leons XII (*Leo XII*), Romas pāvests (miris 1829.)
* 14. septembris — Luidži Kerubīni (*Luigi Cherubini*), franču komponists (miris 1842.)
* 27. oktobris — Augusts Neidharts fon Gneizenavs (*August Neidhardt von Gneisenau*), prūšu feldmaršals (miris 1831.)

## Miruši
* 22. maijs — Baalšemtovs (בעל שם טוב), ebreju mistiķis (dzimis 1698.)
* 25. oktobris — Džordžs II (*Georg II*), Lielbritānijas un Īrijas karalis (dzimis 1683.)
1759. gads

**1759**. () bija parastais gads, kas sākās pirmdienā.

## Notikumi
Turpinājās Septiņgadu karš.

## Dzimuši
* 25. janvāris — Roberts Bērnss (*Robert Burns*), skotu rakstnieks un dzejnieks (miris 1796.)
* 27. aprīlis — Mērija Volstonkrafta (*Mary Wollstonecraft*), britu rakstniece, filozofe, feministe (mirusi 1797.)
* 21. maijs — Žozefs Fušē (*Joseph Fouché*), franču politiķis (miris 1820.) 
* 28. maijs — Viljams Pits Jaunākais (*William Pitt the Younger*), britu politiķis (miris 1806.)
* 24. augusts — Viljams Vilberforss (*William Wilberforce*), britu politiķis un filantrops (miris 1833.)
* 25. oktobris — Marija Fjodorovna (*Мария Фёдоровна*), Krievijas impērijas ķeizariene-konsorte (mirusi 1828.)
* 10. novembris — Frīdrihs Šillers (*Friedrich Schiller*), vācu rakstnieks (miris 1805.)

## Miruši
* 14. aprīlis - Georgs Frīdrihs Hendelis (*Georg Friedrich Händel*), vācu komponists (dzimis 1685.) 
* 8. augusts — Kārlis Heinrihs Grauns (*Carl Heinrich Graun*), vācu komponists (dzimis 1704.)
* 10. augusts - Fernando VI, Spānijas karalis (dzimis 1713.)
Kvaga

**Kvaga** jeb **savannas zebra** (*Equus quagga quagga*) ir viena no līdzenumu zebras (*Equus quagga*) pasugām, kas ir izmirusi. Pēdējā kvaga savvaļā, iespējams, tika nošauta  beigās, bet pēdējā kvaga zoodārzā nomira 1883. gada 12. aprīlī Amsterdamā. 

Kādreiz Dienvidāfrikas Kāpas provincē kvagas bija plaši izplatīts zebru veids. Tām bija īpatnējs, atšķirīgs svītrojums — svītras bija tikai uz ķermeņa priekšdaļas. Ķermeņa vidusdaļā tumšās svītras kļuva arvien platākas, līdz izzuda brūnā apmatojumā.

Kvagas tika medītas gaļas un ādu ieguvei, kā arī, lai plānveidīgi samazinātu to daudzumu, tādējādi palielinot ganību teritoriju mājlopiem. 19. gadsimta beigās zebru sistemātikā bija liels sajukums, un, pirms zinātnieki aptvēra, ka kvagas ir atsevišķa pasuga, tās jau bija izmirušas. 

## Sistemātika
[thumb|left|250px|[1793. gada kvagas zīmējums]]
Kvaga bija pirmais izmirušais dzīvnieks, kuram tika izpētīta DNS. Genētiskie pētījumi ir pierādījuši, ka kvagas nav bijusi atsevišķa pasuga, bet gan Burčela zebras (*Equus quagga burchelli*) variācija, kas atdalījusies no Burčela zebru pasugas apmēram pirms 120 000—290 000 gadu. Ilgstoši valdīja uzskats, ka arī Burčela zebra ir izmirusi, tomēr pētījumos noskaidrojās, ka Damāras zebra, kas tika uzskatīta par vienu no Čapmana zebras (*Equus quagga chapmani*) variācijām, ir izmirušās Burčela zebras variācija. Tādējādi kopš 2004. gada Burčela zebra vairs netiek uzskatīta par izmirušu pasugu.

## Kvagas projekts
Atklājot tuvo radniecību ar Burčela zebrām, Reinholds Rau no Dienvidāfrikas uzsāka kvagas projektu, cenšoties selekcionēt zebras atbilstoši kvagas īpašībām. 2006. gadā tika ziņots, ka projekta ietvaros ir piedzimusi jau trešā un ceturtā paaudze, kura sāk ārēji līdzināties kvagām. Tomēr projekta panākumi ir diskutējami, jo "jauno kvagu" DNS tomēr atšķiras no "īstajām kvagām". Būtu jāpiemin būtiska ārējā izskata detaļa, kas kvagām un Burčela zebrām ir atšķirīga. Kvagām svītras izzūd intensīvi brūnā apmatojumā, bet Burčela zebrām svītras izzūd gandrīz baltā, bāli dzeltenā apmatojumā. Lai gan jau 1984. gadā tika veiksmīgi noskaidrota kvagas DNS, zinātnieki joprojām nav atklājuši, kādā veidā esošo informāciju izmantot izmiruša dzīvnieka atjaunošanai.

## Atsauces

## Ārējās saites

* How was the quagga related to other zebras? 
* Quagga Quest
* In South Africa, the Quagga Project Breeds Success
Paparze

**Paparze**, saukta arī **Paparde**, ir Pededzes labā pieteka Alūksnes un Gulbenes novados. Iztek no Indzera ezera Alsviķu pagastā. Tek pa pazeminājumu starp Malienas pauguraini un Gulbenes paugurvalni. Vidustece strauja ar lielu kritumu (3-4 m/km), dažos posmos izteikta ieleja. Lejtece tek pa Adzeles pacēlumu. Posmā, kas veido novadu robežu, upe vietām regulēta. Ietek Pededzē pie Jaunannas.

Lielākās pietekas: Umāra (17 km; kreisā), Uranažu strauts, Ermiķu strauts, Rūdupe, Dzelzupīte (labās). Krastos nav nozīmīgu apdzīvoto vietu. Upi šķērso autoceļš P43 un šaursliežu dzelzceļš Gulbene-Alūksne.
## Vēsture
1954. gadā  Latvijas PSR Pilsētu un lauku celtniecības ministrijas valsts lauku celtniecības projektēšanas institūts izstrādāja projektu Paparzes upes regulēšanai 7204 metru garumā. Upes gultnes regulēšanas darbi apkārtnes pļavu meliorācijas ietvaros tika veikti 1950. gadu otrā pusē. Darbu rezultātā Paparze vairākās vietās tika iztaisnota un padziļināta.

## Galerija

Attēls:Dzelzceļa tilts pār Paparzes upei.jpg|Dzelzceļa tilts pār Paparzes upi


## Atsauces
Equus scotti

**Equus scotti** ir zirgu ģints () viena no sugām, kas ir izmirusi pirms apmēram 10 000 gadiem. Ir uzskats, ka Equus scotti ieradās Ziemeļamerikas kontinentā pa aizsalušo Beringa jūras šaurumu pirms vairākiem miljoniem gadu. Zirgi izmira pēdējā ledus laikmeta beigās. Šajā laikā Amerikas kontinentā izmira visi zirgu dzimtas pārstāvji. Tikai pēc 10 000 gadiem kontinentā atgriezās zirgi kopā ar spāņu konkistadoriem. Daudzi zirgi izbēga savvaļā, un Amerikas ainava atguva zirgus, no kuriem vispopulārākie savvaļas zirgi ir mustangi.

## Ārējās saites
* Equus scotti palebioloģijas datubāzē
Mendija Mūra

**Mendija Mūra** (*Mandy Moore*; dzimusi ) ir amerikāņu dziedātāja, dziesmu autore un aktrise. Viņa ir uzaugusi Floridā. Mūra kļuva slavena pusaudžu gados 2000. gadu sākumā, kad izdeva pusaudžiem veltīto popmūzikas albumus *[[So Real, I Wanna Be with You]]* un *[[Mandy Moore (albums)|Mandy Moore]]*. Pēc tam viņa uzsāka arī karjeru kā aktrise. Kino debitēja 2002. gada filmā "Bezgalīgais ceļojums". Mūra vēlāk filmējās vēl vairākās pusaudžiem paredzētās filmās. Atveidojusi lomas tādās filmās kā "Princese pret pašas gribu" (2001), *[[How to Deal]]* (2003), "Dzenoties pēc brīvības" (*Chasing Liberty*, 2004), "Glābta!" (*Saved!*, 2004), "Strīpainis" (*Racing Stripes*, 2005), "Jo es tā teicu" (*Because I Said So*, 2007), "Svētā tēva svētība" (*License to Wed*, 2007), "Mīlestība, Kāzas, Laulība" (*Love, Wedding, Marriage*, 2011), *[[47 Meters Down]]* (2017), "Tumšākie prāti" (*The Darkest Minds*, 2018) un "Kauja par Midveju" (2019). Vēl viņa ierunāja Salātlapiņu *Disney* studijas animācijas filmā "Sapinušies (2010).

No 2016. līdz 2022. gadam viņa atveidoja Rebekas Pīrsones lomu NBC ģimenes drāmas seriālā *[[This Is Us]]*, par ko nominēta Zelta globusa balvai un ''Primetime Emmy'' balvai. 2019. gadā saņēma zvaigzni Holivudas Slavas alejā.

## Ārējās saites

*
France Football

***France Football*** ir futbola tematikai veltīts žurnāls, ko izdod Francijā. Tas iznāk reizi divas nedēļās un satur aktuālāko informāciju par futbolu visā pasaulē. Tas ir viens no respektablākajiem sporta izdevumiem Eiropā, galvenokārt fotogrāfisko ziņojumu un precīzās statistikas par Čempionu līgas spēlēm dēļ. Plaši tiek apskatītas arī nozīmīgākās Eiropas līgas. Pirmais žurnāla numurs tika publicēts 1946. gadā.

## Zelta bumba

Zelta bumba (), zināms arī kā Eiropas Gada futbolista apbalvojums, ir nozīmīgākā no balvām, ko pasniedz *France Football*. Šī balva tiek pasniegta kopš 1956. reizi gadā un tās saņēmēju izvēlas žurnālistu žūrija. Pirmo balvu saņēma Stenlijs Metjūss un pēdējais saņēmējs ir Krištianu Ronaldu, kuru par labāko atzina 77 no 96 balsojušajiem.
Atlasa savvaļas ēzelis

**Atlasa savvaļas ēzelis** jeb **Alžīrijas savvaļas ēzelis** (*Equus africanus atlanticus*) ir zirgu dzimtas (*Equidae*) ēzeļu apakšģints (*Asinus*) Āfrikas savvaļas ēzeļu sugas (*Equus africanus*) viena no pasugām.

Atlasa savvaļas ēzelis izmira jau Senās Romas laikā. Tas tika nežēlīgi izmantots Romas izklaidēm, medību spēlēm arēnā. Atlasa savvaļas ēzelis kādreiz apdzīvoja Atlasa kalnus Alžīrijā.

## Atsauces
IDEF0

[thumb|IDEF0 [diagrammas piemērs]]
**IDEF0** () ir strukturēta modelēšanas metodoloģija, kas paredzēta uzņēmuma, procesa vai sistēmas funkciju aprakstīšanai un analīzei. Tā tiek izmantota informācijas sistēmu izstrādē, biznesa procesu modelēšanā un sistēmu inženierijā, lai strukturēti attēlotu funkciju savstarpējās attiecības un procesā iesaistītos resursus.

IDEF0 pirmsākumi meklējami ASV aizsardzības nozares standartizācijas iniciatīvās, un tā ir viena no plaši pielietotajām IDEF metodoloģijas saimes sastāvdaļām.

## Metodoloģijas pamatprincipi
IDEF0 modelēšanas sistēmu veido četri galvenie koncepti: funkcionālie bloki, interfeisa līknes, dekompozīcija un glosārijs.

### Funkcionālais bloks
Funkcionālais bloks (*Activity Box*) ir IDEF0 diagrammas pamata elements, kas grafiski attēlo sistēmas funkciju. Tas tiek attēlots kā taisnstūris, un tā nosaukums tiek veidots darbības vārda formā. Katra taisnstūra malas pozīcija atspoguļo konkrētas informācijas vai resursu veidu:

* Augšējā mala ir vadīšana *(Control)*
* Kreisā mala ir ieeja *(Input)*
* Labā mala ir izeja *(Output)*
* Apakšējā mala apzīmē mehānismu *(Mechanism)*

Katrā apskatāmās sistēmas blokā jābūt savam unikālam identificējošam numuram.

### Interfeisa līknes
Interfeisa līknes (*Arrow*), kuras modelī attēlo ar bultām, apzīmē datu, materiālu vai informācijas plūsmu starp funkcionālajiem blokiem. Tās ataino objektus vai procesus, kas ietekmē funkciju vai ir tās rezultāts. Standarts nosaka, ka katram blokam jābūt vismaz vienai vadošai un vienai izejošai līknei un ka katrā līknē obligāti jānorāda identifikators lietvārda formā (*Arrow Label*).

Atkarībā no pievienošanās vietas bloks identificē līknes tipu:

* Ieejošās līknes
* Izejošās līknes
* Vadošās līknes
* Mehānisma līknes

Līknes sākumpunkts var būt tikai izejas puse, bet galapunkts — jebkura no pārējām trim blokā norādītajām pusēm.

### Dekompozīcija
Dekompozīcija (*Decomposition*) ļauj sadalīt sarežģītu procesu mazākās un detalizētākās funkcijās. Modelis parasti sākas ar konteksta diagrammu (*A-0*), kas ietver galveno funkciju un sistēmas robežas. Konteksta diagrammai pievieno paskaidrojošu tekstu, kurā norāda mērķi (*Purpose*) un skatpunktu (*Viewpoint*), kas nosaka modeļa attīstības virzienu un detalizācijas līmeni

Dekompozīcija tiek turpināta nākamajos līmeņos, kur konteksta diagrammas funkcijas sadala apakšprocesos. Rezultātā tiek veidotas pēcnācējdiagrammas (*Child diagrams*), kas nodrošina hierarhisku modeļa struktūru.

### Glosārijs
IDEF0 metodoloģijā tiek izmantots glosārijs (*Glossary*), kurā definēti termini un atslēgas vārdi, kas raksturo modeļa elementus — diagrammas, funkcionālos blokus, interfeisa līknes. Glosārijs nodrošina vienotu terminoloģiju un modeļa konsistenci, īpaši strādājot komandā vai lielos projektos.

## Ārējās saites
Herlufs Bidstrups

**Herlufs Bidstrups** (; dzimis  Berlīnē, miris ) bija dāņu karikatūrists un sabiedriskais darbinieks, pārliecināts komunists. 30. gados sācis publicēt karikatūras laikrakastā *"Socialdemokraten"*. 1945. gadā Bidstrups kļuva par Dānijas komunistiskās partijas biedru un sāka strādāt tās laikrakstā *"Land og Folk"*. Ceļojis uz kādreizējo Austrumvāciju un PSRS, apmeklējis arī Latviju. Uzzīmējis vairāk kā 5000 karikatūru. Papildus politiskajām karikatūrām radījis arī darbus, kas attēlo cilvēku ikdienu. Vēl aizvien populārs Krievijā.

## Ārējās saites
* Bidstrupa zīmējumi par tēmu "bērni" 
* Bidstrup.ru 
* Mājaslapas ar Bidstrupa karikatūrām 1, 2, 3 
* Herlufs Bidstrups par sevi un savu darbu 
* Bidstrupa komiksi un karikatūras
Eiropas savvaļas ēzelis

**Eiropas savvaļas ēzelis** (*Equus hydruntinus*) ir viena no zirgu dzimtas (*Equidae*) ēzeļu apakšģints (*Asinus*) sugām. 

Eiropas savvaļas ēzelis apdzīvoja Eirāzijas kontinentu vidējā un vēlajā pleistocēnā. Tā atrastie fosilie kauli tiek datēti kā 300 000 gadus veci. Eiropas savvaļas ēzelis izzuda holocēna periodā. Vēlajā pleistocēna periodā tas apdzīvoja plašas teritorijas Eiropā, īpaši daudz ēzeļu bija Vidusjūras baseina zemēs. Par to liecina fosilie izrakumi Sicīlijā, Turcijā, Spānijā, Francijā un Portugālē. Uz austrumiem fosilie atradumi ir bijuši līdz Volgai un Irānai. Ziemeļos fosilie atradumi sasniedz Ziemeļu jūru un Vāciju.

Ģenētiski Eiropas savvaļas ēzelis ir bijis ļoti tuvs Āzijas savvaļas ēzelim, bet tiem ir atšķirīgi dzerokļu zobi, un Eiropas savvaļas ēzeļiem bija relatīvi īsas nāsis.

## Atsauces
81. Kinoakadēmijas balva

**81. Kinoakadēmijas balvas** tika pasniegtas  Kodak teātrī, Holivudā, ASV. Balvu pasniegšanu vadīja austrāliešu aktieris Hjū Džekmens.

Nominācijas 22. janvārī paziņoja Kinoakadēmijas prezidents Sids Geniss un Kinoakadēmijas balvas ieguvējs, aktieris Forests Vaitekers. Visvairāk nominācijas — 13 — ieguva filma "Neticamais stāsts par Bendžaminu Batonu", bet visvairāk balvu — 8 — ieguva filma "Graustu miljonārs".

## Balvu ieguvēji un nominanti
Balvu ieguvēji ir atzīmēti **treknrakstā**.

## Piezīmes un atsauces
Kailija Minoga

**Kailija Minoga** (*Kylie Minogue*, dzimusi ) ir austrāliešu popdziedātāja un dziesmu autore, kā arī dažreiz aktrise. Viņa populāra kļuva 1980. gadu beigās ar lomu Austrālijas televīzijas ziepju operā "Kaimiņi", lai gan jau 1987. gadā uzsāka karjeru kā ierakstu māksliniece. Tikai vēlāk viņa izpelnījās vēl lielāku popularitāti kā popdziedātāja.

## Diskogrāfija

### Studijas albumi
* 1988: *Kylie*
* 1989: *Enjoy Yourself*
* 1990: *Rhythm of Love*
* 1991: *Let's Get to It*
* 1994: *Kylie Minogue*
* 1997: *Impossible Princess*
* 2000: *Light Years*
* 2001: *Fever*
* 2003: *Body Language*
* 2007: *X*
* 2010: *[[Aphrodite]]*
* 2014: ''Kiss Me Once''
*  2015: *Kylie Christmas*
* 2018: *Golden*
*2020: *Disco*
* 2023: *Tension*

## Singli

### 1980. gadi

### 1990. gadi

### 2000. gadi

### 2010. gadi

## Piezīmes un atsauces

## Ārējās saites

* Kailijas Minogas oficiālā mājaslapa
* Kailijas Minogas profils Discogs.com
Mūra

**Mūra** var būt:
* Mūra () — pilsēta Zviedrijā
* Mūra () — upe Austrijā, Slovēnijā, Ungārijā un Horvātijā.
* Mendija Mūra (*Mandy Moore*) — amerikāņu popdziedātāja un aktrise (1984);

## Skatīt arī
* Mors
* Mūrs